20. december 2018

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

1. **Overvejer Naalakkersuisut på nuværende tidspunkt, med udgangspunkt i Redegørelse om certificering af grønlandske smykkesten og stenfigurer fra 2017 at indføre en certificeringsordning for grønlandske smykkesten?**
2. **Anser Naalakkersuisut at en mulig indførsel af en certificeringsordning vil kunne medvirke til at styrke en spirende grønlandsk smykkestensbranche?**
3. **Er der på nuværende tidspunkt, tekniske, såvel som økonomiske barrierer for at indføre en certificeringsordning for grønlandske smykkesten?**
4. **Efterspørger småskalarettighedshavere en certificeringsordning?**
5. **Finder Naalakkersuisut at tidspunktet er modent til inden for de nærmeste år at indføre en certificeringsordning for grønlandske smykkesten?**
6. **Der anføres i Redegørelse om certificering af grønlandske smykkesten og stenfigurer (2017) et estimat over udgifterne i forbindelse med indførslen af en certificeringsordning for grønlandske smykkesten fastholder Naalakkersuisut fortsat dette estimat over ordningens økonomiske virkninger?**

(Medlem af Inatsisartut Peter P. Olsen Inuit Ataqatigiit)

**Begrundelse:**

Vi skal I videst mulig omfang søge at optimere og udvikle erhvervet, beskæftigelsen og arbejdsstyrken. Vi skal konstant søge optimal forarbejdning og udnyttelse af ressourcerne. Dette gælder også indenfor smykke- og ædelsten industrien. Mineral udvinding og produktion af smykke- og ædelsten ressourcerne er nyt I Grønland, men har udviklet sig I de seneste år.

Vi skal konstant søge optimalt udbytte, udnyttelse og forarbejdning af de smykke- og ædelsten ressourcer der kan udvindes I Grønland. Hvorom alting er, så skal vi også være lydhøre påpasselige, og stå mål med de krav som de internationale kunder måtte ønske.

Med denne begrundelse sender jeg mit spørgsmål til Naalakkersuisut.

Jeg ønsker at mine spørgsmål bliver besvaret inden for 10 arbejdsdage.